Publisert onsdag 24. juni 2020 - 09:00 Sist oppdatert onsdag 24. juni 2020 - 11:11
Vi er inne i den siste uka i Pride-måneden juni, som ender med digital parade og paradeshow lørdag 27. juni. Men før den tid er det nok av skeivt innhold du kan delta på.
Program onsdag 24. juni
Marjam Idriss om Audre Lorde
Litteraturhuset feirer pride 2020 med digitale miniforedrag om skeiv kultur. I dette foredraget forteller Marjam Idriss om amerikanske forfatteren Audre Lorde (1934-1992) kl. 12.
Flaggheising: Oslo kommune feirer Oslo Pride
Bli med når Oslo kommune heiser regnbueflagget på Rådhuset kl. 12 – 12.30.
Det blir taler, klokkespill fra rådhustårnet (I'm coming out) og musikk av artisten Musti.
Arrangementet strømmes på: vierlive.no/oslopride
International solidarity between the LGBT and the sex workers movement
Sexarbeidernes Interesseorganisasjon – PION inviterer til webinar kl. 17.
«While Norwegian LGBT organizations are facing backlash against their progressive sex workers' rights policies, important international LGBT organizations are rallying for decriminalization of sex work. In this webinar we have invited international representatives from the LGBT movement and the sex workers' rights movement to discuss the importance of solidarity between the two movements.»
Info: International solidarity between the LGBT and the sex workers movement
Panelsamtale: Over the Rainbow? LHBTI-rettigheter i Europa
Oslo Pride, Helseutvalget og Kulturdepartementet inviterer til panelsamtale kl. 18 – 19.30 om LHBTI-rettigheter i OECDs medlemsland i forbindelse med lanseringen av OECD-rapport "Over the Rainbow? The Road to LGBTI Inclusion".
OECD (Organisation for Economic Co-operation and Development) er en internasjonal organisasjon av 36 industriland. Kultur- og likestillingsminister Abid Raja deltar. Panelet består av blant annet Rolf Angeltvedt fra Helseutvalget, Mina Skouen fra den Norske helsingforskomité med flere.
Debatten er åpen for publikum på Det Gamle Biblioteket og kan også strømmes her: vierlive.no
«En får væra som en er» med Bjørn Hatterud og Frida Ånnevik
Litteraturhuset i Oslo inviterer til samtale kl. 19.30. Bjørn Hatterud, fra Veldre nord for Brumunddal, er kulturskribent, kunstkritiker, kurator, musiker og forfatter av sakprosaboka Mot normalt. Frida Ånnevik, fra Ridabu utenfor Hamar, er artist og låtskriver og har gitt ut en rekke album, nå sist «Andre sanger» i fjor, som ble belønnet med en Spellemannspris. Nå møtes de til samtale om tilhørighet, annerledeshet og kunstnerisk bearbeidelse av erfaringen – og kanskje litt om Prøysen. Samtalen ledes av forfatter Amalie Kasin Lerstang (fra Notodden), som blant annet har skrevet diktsamlingen Vårs om sin egen hjemby.
Info: «En får væra som en er»
Live Q&A om seksualitet
Skeiv Ungdom inviterer til Q&A kl. 20.15 – 20.45.
Seksualitet kan handle om masse forskjellig, vi inviterer til Q&A om tiltrekning, forelskelse, praksis (hva man gjør med seksualiteten sin), samtykke, fantasi og identitet og vi vil gjerne høre hva du lurer på!
Er du mellom 13- 20 år? Send inn anonyme spørsmål i forkant via link i bio. Du kan også sende oss spørsmål på DM eller komme med spørsmål direkte underveis.